Mener du, at hash skal legaliseres? Det gør et flertal af danskerne i hvert fald ikke ifølge en ny undersøgelse lavet Megafon på vegne af TV 2. Til udsagnet ”Hash bør efter min mening legaliseres i Danmark” svarer kun 10 procent, at de er helt enige, mens 23 procent svarer, at de er overvejende enige.

Aldersgruppen, der helst så, at hash blev legaliseret er de unge 18-29-årige. Her svarer 41 procent, at de er helt eller overvejende enige. Blandt de 40-49-årige er andelen kun 27 procent.

Samlet set siger 51 procent af danskerne, at hash ikke bør legaliseres, mens 14 procent svarer hverken/eller.

På Station 2’s Facebook er meningerne blandede.

- SÅDAN!!! ENDELIG.... hash bruger er også narkomaner, dårlige for vores samfund. Misbrug skal stoppes, styr på sagerne. Vores og vores børns fremtid skal sikres, skriver en bruger, mens en anden skriver:

- Legaliser dog den plante. Dem der vil ryge gør det alligevel. Forbuddet er håbløst spild af skattekroner.

Hvad synes du - skal hash legaliseres? Deltag i afstemningen til venstre i artiklen.

Se med på TV 2 klokken 20.50, når Station 2 blandt andet dykker ned i de nye regler om ”hashkørsel”, konfronterer pusherne i nærmiljøet og skaber debat om danskernes forbrug af hash.

Efter programmet vil vi i en chat forsøge at besvare dine spørgsmål om hash. Du kan skrive til vores ”hash-postkasse” på hash@tv2.dk og blandet dig i debatten på Stations 2’s Facebook.